open-index/open-wikipedia-markdown huggingface dataset:
Vaarallinen matka

**Vaarallinen matka** () on Tove Janssonin kirjoittama ja kuvittama muumiaiheinen kuvakirja vuodelta 1977. Sen on suomentanut Panu Pekkanen. Vuonna 2018 ilmestyneen uuden suomennoksen on tehnyt Alice Martin. Kyseessä on Janssonin toiseksi viimeinen muumikirja. Sen kaikki alkuperäiset kuvitukset on tallennettu Tampereen taidemuseon Muumilaaksoon. *Vaarallinen matka* voitti Topelius-palkinnon vuonna 1978.

## Juoni
Kirjassa esiintyvät Sanna ja muumitarinoista tutut hahmot, kuten Hemuli, Nipsu ja Surku. He seikkailevat myrskyssä ja omituisessa maailmassa, ja heidän matkansa muuttuu vaaralliseksi. Sanna näkee maailman iloisissa väreissä, koska hän on saanut uudet silmälasit. Lopulta he saapuvat kuumailmapallolla Muumilaaksoon, jossa on juhlat. Myös Mörkö esiintyy yhdessä kirjan kuvassa myrskyn keskellä, mutta tästä ei mainita tekstissä.

## Tarina muualla
Taidegraafikko Tuulikki Pietilä on tehnyt vuonna 1988 kolme kolmiulotteista muumikuvaelmaa, jotka perustuvat kirjan tapahtumiin. Teokset ovat nimeltään *Sanna kohtaa eksyneet*, *Vaarat uhkaavat* ja *Tuu-tikin pelastava ilmapallo*. Kuvaelmat kuuluvat Tampereella sijaitsevan Muumilaakso-museon kokoelmaan.

Vuonna 2014 Arabia valmisti *Toven juhla* -nimistä astiasarjaa, jonka kuvitus pohjautuu *Vaarallinen matka* -kirjaan. Sarjaan kuuluu muki ja kolme erikokoista säilytyspurkkia. Astioissa on kuvattu muumien puutarhajuhlia. Joka kuudennen mukin sisäpuolella on kuvituksena silmälasit, jotka Arabian tiedotteen mukaan ”saattavat johdattaa löytäjänsä hurjaan seikkailuun”. *Toven juhla* -sarjan on kuvittanut taiteilija Tove Slotte, ja sillä juhlistettiin Tove Janssonin 100-vuotisjuhlavuotta.

## Lähteet

## Aiheesta muualla
* 
*
Maitosuklaa

**Maitosuklaa** on suklaata, joka valmistetaan kaakaomassan, kaakaovoin ja sokerin lisäksi maitojauheesta tai maidosta. Euroopan unionin alueella maitosuklaassa on oltava vähintään 25 prosenttia kaakaokuiva-ainetta ja vähintään 14 prosenttia maidon kuiva-ainetta. *Vaaleassa maitosuklaassa* on oltava vähintään 20 prosenttia kaakaokuiva-ainetta ja vähintään 20 prosenttia maidon kuiva-ainetta.

Maitosuklaan kokonaisenergian jakauma on 54 % rasvaa, 8% proteiinia, 38 % imeytyvää hiilihydraattia. Suklaata tehdään yleensä teollisesti. Tilastoitujen tietojen mukaan maitosuklaassa on 100 g kohden noin 33 g rasvaa ja hiilihydraatteja jopa 50 g. On erikseen olemassa maidotonta ”maitosuklaata”, jossa on käytetty kasvismaitoja, esimerkiksi laktoosi-intoleranssin ja maitoallergian omaavia varten.

Maitosuklaan keksi vuonna 1875 sveitsiläinen Daniel Peter kehittäessään maitojauheen, jota hän sekoitti kaakaojauheeseen ja -voihin sokerin kera .

Maitosuklaan makua itsessään muutetaan tavallisesta tummemmasta suklaasta lisäämällä suklaaseen enemmän maitoa. Se on myös pehmeämpää ja rasvaisempaa kuin tummasuklaa. Niin sanotuksi ”laadukkaaksi” suklaaksi luokitellaan maitosuklaa, jossa on 25 % kaakaokuiva-ainetta, 2,5 % rasvatonta kaakaokuiva-ainetta, 3,5 % maitorasvaa ja jonka kokonaisrasvapitoisuus (kaakaovoi ja maitorasva) on vähintään 25 %. Laadukas maitosuklaa sisältää vähintään 30 % kaakaota.

## Lähteet

## Aiheesta muualla

*maku.fi
Alppihiihdon maailmanmestaruuskilpailut 1991

**31. [[alppihiihdon maailmanmestaruuskilpailut]]** järjestettiin Itävallan Saalbach-Hinterglemmissä 22. tammikuuta – 3. helmikuuta 1991.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Erkki Pirtola

**Erkki Samuli Pirtola** (18. toukokuuta 1950 Rautalampi – 23. tammikuuta 2016 Helsinki) oli suomalainen kuvataiteilija. Hänet tunnettiin myös kirjoittajana ja taidekriitikkona, televisiotoimittajana sekä taiteen opettajana. Hän oli myös kuratoinut useita näyttelyitä.

Pirtola järjesti 1970-luvulta asti näyttelyitä valtavirrasta sivussa oleville taiteilijoille, kuten Kalervo Palsalle ja Roi Vaaralle. Hän perusti taiteilijaryhmiä, kuten Ö-ryhmän, ja toimi muun muassa videotaiteen pioneerina. Pirtola tunnettiin työstään ATV-televisiokanavalla sekä ITE-taiteesta. ITE on lyhenne ilmauksesta ”itse tehty elämä”.

Erkki Pirtola kirjoitti muun muassa lehtiin *[[Vihreä Lanka]]*, *[[Uuden Ajan Aura]]*, *Komposti* (1979–1982), *[[Ylioppilaslehti]]*, *[[Ilta-Sanomat]]* (1980–1992), *Aktivisti*, *[[Voima (lehti)|Voima]]* ja *[[Taide (lehti)|Taide]]*.

Eräässä artikkelissaan Pirtola kysyi: entä jos taiteen marginaalit ovatkin keskeistä ja ”taiteeseen” sidottu taide ”marginaalia”?
"Todellinen taiteen emämaa löytyykin lastentarhoista, Steiner-kouluista, undergroundista, hullujenhuoneilta, presidentin muistikirjasta, betonigraffiteista, oudoista yöllisistä performansseista, ufokuvista, viidakkoshamaanin houreista..." (*Ilta-Sanomat* 24.4.1990.)

Hän toimi myös Helsingin tietokoneorkesterin kapellimestarina vuonna 2003.

Nykytaiteen museo Kiasmalla on kokoelmissaan Pirtolan teoksia. Hän sai vuonna 2006 Aleksis Kiven Seuran Eskon puumerkki -palkinnon. Vuonna 2013 Pirtolalle myönnettiin valtion taiteilijaeläke. Hänet palkittiin myös Vuoden Kiila -palkinnolla vuonna 2009 ja kuvataiteen valtionpalkinnolla vuonna 2011.

### Videot
Vuonna 1987 Pirtola löysi välineekseen videokameran. Hänen ensimmäinen videoprojektinsa oli Kalervo Palsan ateljeen tyhjennyksen taltioiminen. Sen jälkeen Pirtola kuvasi suomalaista taide-elämää videolle 30 vuoden ajan. Pirtolan ainutlaatuisilla videonauhoilla on tallenteita performansseista, ITE-taiteesta, näyttelyiden avajaisista ja muista taidehäppeningeistä. Noin 2000:n videokasetin kaoottinen kokoelma oli järjestämättä vielä 2016. Osa aineistosta on luovutettu Kansallisgallerialle. Jos Pirtolan loputkin materiaalit päätyvät Kansallisgalleriaan, siitä tulee instituution suurin yksittäinen luokitteluhanke.

### Yksityiselämä
Erkki Pirtola oli naimisissa turvetaiteilija Papu Pirtolan (synt. 1949 † 2017) kanssa vuosina 1975–1998. Avioliiton aikana syntyi neljä lasta: Pilvari Pirtola (synt. 1978), Arhippa (Miika) Pirtola (synt. 1981), Sampsa Pirtola (synt. 1982) ja Velimir Pirtola (synt. 1987).

## Lähteet

## Aiheesta muualla

* Erkki Pirtolan YouTube-kanava 79 videota

* Metakka-artikkeli – Talousvalmentaja: Erkki Pirtola arvioi Teron töitä. 
* Erkki Pirtola Kansallisgallerian kokoelmissa.
* 
* Yle Elävä arkisto: Erkki Pirtolaa innosti purskahtelu taiteen marginaalissa (haastatteluja ym. vuosilta 1983-2013)
* Lähikuvassa Erkki Pirtola: osa 1 osa 2 osa 3 osa 4
Us

**Us** tarkoittaa seuraavia:

* Us, kunta Ranskassa
* 
* Us Weekly, yhdysvaltalainen aikakauslehti
* US, Yhdysvaltojen () nimen lyhenne (myös ISO 3166-1 -maakoodi)
* Us, Jordan Peelen ohjaama kauhuelokuva vuodelta 2019
Skyr

**Skyr** on islantilainen rahkaa muistuttava hapanmaitotuote, joka on koostumukseltaan sakeampaa kuin jogurtti. Skyriä on valmistettu muissakin Pohjoismaissa, mutta nykyään se tunnetaan nimenomaan islantilaisen keittiön erikoisuutena.

Skyr valmistetaan pastöroimalla maitoa ja erottamalla siitä hera. Sen jälkeen maito hapatetaan ja siitä poistetaan neste. Hapatteena käytetään toisenlaista maitohappobakteerikantaa kuin rahkan valmistuksessa, ja siksi skyr on maultaan pehmeämpää kuin rahka.

Perinteisesti valmistettua skyriä ei mausteta. Skyriä myydään kuitenkin myös esimerkiksi marjoilla tai hedelmillä valmiiksi maustettuna. Myös skyr-pohjaiset smoothiet ovat kasvattaneet suosiotaan. Skyrissä on korkea proteiinipitoisuus ja matala rasvapitoisuus: skyr sisältää noin 12&nbsp;% proteiinia, 3&nbsp;% hiilihydraatteja ja 0,5&nbsp;% rasvaa.

## Historia
Skyr tuotiin Islantiin Norjasta tulleiden norjalaisten uudisasukkaiden mukana noin vuonna 874 jaa. He toivat mukanaan kotimaastaan peräisin olevia perinteisiä juustomassaan perustuvia maitotuotteita. Uudisasukkaat joutuivat kohtaamaan Islannin ankaran ilmaston, lyhyet kasvukaudet sekä rajalliset luonnonvarat, kuten vähäisen puun ja polttoaineen määrän. Tämän vuoksi tarvittiin tehokkaita tapoja säilöä ruokaa. Skyr kehittyi tärkeäksi ratkaisuksi: ylimääräinen maito voitiin muuttaa kestäväksi elintarvikkeeksi, joka auttoi perheitä selviytymään pitkistä talvista. Tämä hyödynsi saaren runsaita lehmä- ja lammaslaumoja.

Ennen jääkaappien aikakautta skyr oli keskeinen tapa säilöä maitoa. Sen korkea happamuus ja vähäinen vesipitoisuus mahdollistivat säilyttämisen kuukausien ajan ilman pilaantumista. Tämän merkityksen osoittavat myös 1100-luvun islantilaiset saagat, kuten Egilin saaga ja Grettirin saaga, joissa skyr esiintyy tavallisena peruselintarvikkeena arjen, riitojen ja selviytymisen kuvauksissa. Myös arkeologiset löydöt tukevat sen muinaista alkuperää: viikinkiaikaisia maitotaloustyökaluja ja maitotuotejäämiä sisältäviä astioita on löydetty muun muassa paikoista, joiden esineistöä on esillä Reykjavíkin Islannin kansallismuseossa. Nämä viittaavat siihen, että skyriä valmistettiin laajasti jo asutuksen alkuajoista lähtien.

1800-luvulla ja 1900-luvun alkupuolella skyriä valmistettiin edelleen keskeisenä osana islantilaisten kotitalouksien taloutta. Perinteet siirtyivät suullisesti perheissä, ja valmistuksesta vastasivat pääasiassa naiset, jotka kasvattivat ja välittivät perintönä kulkevia hapatteita äidiltä tyttärelle. Tämän ajan kuvaukset, kuten Pétursdóttirin (1960) dokumentoimat kertomukset, korostavat naisten keskeistä roolia näiden perinteiden ylläpitämisessä maaseudun eristyneisyydestä ja taloudellisista vaikeuksista huolimatta. 1900-luvun puoliväliin mennessä nopea kaupungistuminen, maitotalouden teollistuminen sekä tuontituotteiden yleistyminen kuitenkin siirsivät skyr-tuotannon kotitalouksista kaupallisille toimijoille, kuten 1930-luvulla perustetulle Mjólkursamsalan-osuuskunnalle. Tämän seurauksena perinteiset kotivalmistusmenetelmät olivat lähellä kadota kokonaan.

## Lähteet

## Aiheesta muualla
Turkkilainen angora

**Turkkilainen angora** on kissarotu, joka on kotoisin Ankaran vuoristoseudulta, jonka nimi ennen oli Angora. Jo 1400-luvulta tunnettu kissarotu on yksi vanhimmista.    

## Ulkonäkö
Turkkilaisen angoran jalostuksessa on korostettu erisävyisiä silmiä, mutta nykyään jalostuksessa sallitaan kaikki värit. Silmät ovat hieman vinot, ja korvat kohtuullisen suuret. Pää on kiilanmuotoinen ja otsaa kohti levenevä. Korkealle päälaelle sijoittuneiden korvien kärjissä on yleensä tupsut. Turkkilaisen angoran tulee näyttää viehkeältä ja ylväältä. Se kuuluu puolipitkäkarvaisiin kissoihin, joista sen karva on lyhimmästä päästä. Karva on hieman pidempää kaulassa, mahassa ja hännässä. Turkki on sileä ja silkkinen, sillä aluskarvaa ei ole juuri ollenkaan ja karvanlähtö on melko vähäistä.     

Turkkilainen angora on liikkuvainen kissa. Se on rakenteeltaan notkea ja siroudestaan huolimatta lihaksikas. Se on vartaloltaan keskikokoa ja sopusuhtainen. Jalat ovat pitkät ja hoikat, takajalat hiukan korkeammat kuin etujalat. Naaraat painavat yleensä 2,5–4&nbsp;kg, ja urokset ovat jonkin verran naaraita suurempia (4–6&nbsp;kg painoltaan).   

## Luonne
Turkkilainen angora on yksi maailman lempeimmistä kissaroduista. Se on luonteeltaan hyvin seurallinen ja vielä vanhanakin utelias. Turkkilaista angoraa  pidetään useimmiten yhden ihmisen kissana mutta toki se antaa huomiota muillekin.  

## Lähteet

## Aiheesta muualla

* Vangora
Tiiliharkko

**Tiiliharkko** on tiilikiveä suurempi savesta ja hiekasta polttamalla valmistettu harkko. Tiiliharkko on tyypillisesti kennorakenteinen, jolloin saavutetaan materiaalin säästöä, kevyempi paino ja ennen kaikkea parempi lämmöneristyskyky harkon kennojen sulkeutuessa päistään muurauksen yhteydessä. Kennorakenne voi olla myös täytetty erityyppisillä lämmöneristeillä.

## Valmistus
Tiiliharkot valmistetaan normaalitiilen tapaan savimassasta polttamalla. Polton kovuus ja tiilen sintraantumisaste vaihtelevat valmistajakohtaisesti.

Tiiliharkkoja ei valmisteta Suomessa. Maahantuodut tiiliharkot on valmistettu Keski-Euroopassa, missä kennorakenteinen tiiliharkko on yleisesti käytetty rakennusmateriaali sekä pien- että kerrostaloissa. 

## Ominaisuudet
Tiiliharkon koot ja rakenne vaihtelevat valmistajan mukaan.  Harkkoja on sekä ulko- että väliseinäkäyttöön.

Leveillä, yli 40 cm vahvuisilla molemmin puolin rapatuilla tiiliharkkorakenteilla päästään ulkoseinissäkin nykyisin hyväksyttyihin U-arvoihin ilman lisälämmöneristystä. 

Tiilharkon työstettävyys on tavanomaisen tiilen luokkaa; harkkoa voidaan esimerkiksi katkoa. Rakenne limitetään muiden harkkorakenteiden tapaan.

## Aiheesta muualla

### Tiiliharkkojen maahantuojia ja valmistajia
* Poroton
* Suomen Osuusmuuraus
The Downward Spiral

**The Downward Spiral** (tunnetaan myös nimellä **Halo 8**) on industrial rock-yhtyeen Nine Inch Nailsin 8. maaliskuuta 1994 julkaistu konseptialbumi. Albumi oli kaupallinen menestys, sekä myi Yhdysvalloissa nelinkertaista platinaa.

## Taustaa
*The Downward Spiral* kertoo nimettömäksi jääneestä, itsetuhoisesta protagonististaan sekä tämän romahtamispisteestä albumin lopussa, josta myös albumin nimi juontaa juurensa. 

Kappaleet "*Closer*" ja "*March of the Pigs*" julkaistiin singleinä. Vuonna 2003 country-artisti Johnny Cash julkaisi oman versionsa kappaleesta "Hurt", joka jäi hänen viimeiseksi hitikseen. Nine Inch Nailsin keulakuva Trent Reznor on luonnehtinut kappaletta Cashin omaksi.

Albumista on julkaistu myös *DualDisc* - sekä *Deluxe Edition* -versiot. Versiot sisältävät kappaleiden uusia versioita, sekä täysin uusia kappaleita. Albumista julkaistiin myös remix-albumi "*[[Further Down the Spiral]]*" vuonna 1995. 

Studioalbumin ja remixalbumin pohjalta yhtye soitti menestyksekkäällä kiertueella, joka loppui vasta 1995 lopulla.

## Kappaleet
#
#
#
#
#
#
#
#
#
#
#
#
#
#

## Muusikot
* Trent Reznor - laulu, piano, kitara, rummut, bassot
* Chris Vrenna - rummut, samplaus
* Andy Kubiszewski - rummut
* Danny Lohner - kitara
* Stephen Perkins - rummut

## Albumisijoitukset
### Albumi

### Singles

## Aiheesta muualla

*Official ''The Downward Spiral'' 10th Anniversary Edition sivusto
*''The Downward Spiral'' (US CD)
*''The Downward Spiral'' (US LP)
*''The Downward Spiral'' (EU CD)
*''The Downward Spiral: Deluxe Edition'' (US 2xCD)
Hannu Savola

**Hannu Tapani Savola** (18. lokakuuta 1949 Paavola – 13. helmikuuta 2007 Helsinki) oli Ilta-Sanomien vastaava päätoimittaja. Hänet valittiin tehtäväänsä syyskuussa 2006 edellisen päätoimittajan Antti-Pekka Pietilän erottua kohun keskellä.

Savola kävi Sanoman toimittajakoulun 1971–1972. Hän työskenteli Helsingin Sanomien politiikan toimituksessa 1973–1976, lehden päätoimittajien erityisavustajana 1976–1978, toimitussihteerinä 1978–1980 sekä politiikan toimittajana 1980–1982. Suomen Kuvalehden toimituspäälliköksi Savola kutsuttiin 1982. Hän palasi Sanoman palvelukseen 1985 Ilta-Sanomien toimittajaksi. Ilta-Sanomissa hänen vastuullaan oli paljolti talouden seuraaminen. Paitsi omalla nimellään, hän kirjoitti lehteen myös nimimerkillä Diileri. Savola kuoli sairauskohtaukseen 57-vuotiaana.

Savola oli yksi lokakuussa 1981 ilmestyneen, kohutun *[[Tamminiemen pesänjakajat]]* -teoksen kirjoittajista. Sen kirjoittivat työnantajaltaan salaa Helsingin Sanomien politiikan toimittajat.

Helsingin käräjäoikeus tuomitsi vuonna 2006 Ilta-Sanomien uutispäätoimittajana toimineen Savolan sekä lehden silloisen toimittajan kummankin 30 päiväsakkoon ja 2&nbsp;000 euron korvauksiin oikeustieteen tohtori Kari Uotin kunnian loukkaamisesta. Jutussa oli kyse Ilta-Sanomissa heinäkuussa 2004 julkaistusta, erästä henkirikosta koskeneesta uutisesta, jossa oli mainittu Uoti. Henkirikoksen uhrilla oli ollut yhteyksiä Uotiin. Oikeuden mukaan uutisen otsikosta ja tekstistä saattoi saada sen virheellisen käsityksen, että Uotilla olisi ollut tekemistä henkirikoksen kanssa. Sen sijaan Ilta-Sanomien tiedot itse rikoksesta olivat sinänsä pitäneet paikkansa. Marraskuussa 2007 antamallaan päätöksellä Helsingin hovioikeus piti voimassa toimittajan – joka oli tällä välin siirtynyt Suomen Tietotoimistoon – ja yli puoli vuotta aiemmin kuolleen Savolan tuomiot. Hovioikeus ei ollut päätöstä antaessaan tiennyt Savolan kuolemasta. Savolalle määrätty sakkorangaistus raukesi hänen kuolemansa vuoksi automaattisesti, ja hänelle langetetut korvaukset siirtyivät hänen kuolinpesänsä maksettaviksi. Korkein oikeus ei myöntänyt valituslupaa, joten hovioikeuden antama tuomio jäi pysyväksi.

## Lähteet
Elektra (ooppera)

**Elektra** Op. 58, TrV 223 on Richard Straussin säveltämä ooppera Hugo von Hofmannsthalin librettoon. Se sai ensi-iltansa Dresdenissä 25. tammikuuta 1909. Libreton pohjana on libretistin näytelmä, joka puolestaan pohjaa vanhaan Sofokleen tragediaan. Elektran uudistuksellinen sävelkieli ja päähenkilön hirviömäisyys on tehnyt siitä vaikeasti lähestyttävän ja se ei ole suosiossa noussut muiden säveltäjän teosten tasolle vaikka teknisesti sen voidaan katsoa olevan yksi hänen huippusuorituksistaan.

## Lähteet
* 
* Music with Ease: Elektra

## Aiheesta muualla
* Synopsi
Höntönvaara

**Höntönvaara** on kylä Lieksassa Pohjois-Karjalassa. Se kuului aiemmin Pielisjärven kuntaan. Naapurikyliä ovat Sokojärvi ja Jaakonvaara. Matkaa Lieksan keskustaan on 37 kilometriä. 

Kylässä on toistakymmentä asukasta, asuttuja taloja on kymmenkunta. Sähköt kylään tulivat vuonna 1973. Tie saatiin 1957. Kylän koulu lakkautettiin 1980-luvun alussa; nyt rakennus on yksityiskäytössä. Kylässä toimii  metsästysseura.

Höntönvaarasta on syntyisin Japanin parlamentin ylähuoneen jäsen Marutei Tsurunen.

## Lähteet

## Aiheesta muualla

* Höntönvaara on enää kymmenen savun kylä. Karjalainen 25.1.2006
Nestori Telkkä

**Nestor (Nestori) August Telkkä** (vuosina 1912-1917 **Nestori Elo**, 21. joulukuuta 1875 Tottijärvi – 20. lokakuuta 1919 Pulkkala) oli suomalainen torppari ja poliitikko, joka toimi SDP:n kansanedustajana vuosina 1908–1911. Hänet tunnetaan myös yhtenä vuoden 1906 Laukon torpparilakon johtajista. Sisällissodan jälkeen Telkkä pakeni Neuvosto-Venäjälle, jossa hän myöhemmin kaatui Venäjän sisällissodan taisteluissa.

## Elämä
### Lapsuus ja nuoruus
Nestori Telkän vanhemmat olivat Karkussa syntyneet Heikki Mikonpoika Telkkä (1824-1900) ja Henriikka Vilhelmiina Myllymäki (s. 1840). Hän kävi kolme vuotta kansakoulua ja viljeli synnyintorppaansa vuodesta 1898 lähtien. Laukon kartanolle kuulunut torppa käsitti noin 30 hehtaaria peltoa ja laidunmaata.

### Torpparilakko ja eduskunta
Telkkä vaikutti suurlakon jälkeen perustetussa Tottijärven työväenyhdistyksessä. Hän osallistui muun muassa Tampereen torpparikokoukseen paikallisten torpparien edustajana. Toukokuussa 1906 Telkkä oli mukana esittämässä Laukon torpparien vaatimuksia työolojensa parantamisesta parooni Herman Standertskjöld-Nordenstamille. Kiistaa seuranneen lakon aikana hänen torpassaan järjestettiin joukkokokouksia. Seuraavana talvena Telkkä perheineen joutui kodittomaksi, kun lakkoa edelleen jatkaneet torpparit häädettiin asunnoistaan. Myöhemmin Telkkä sai työpaikan Laurila Osakeyhtiön perustaman Tottijärven Työväen Osuuskaupan hoitajana. Keväällä 1907 hän osallistui Suomen Ammattijärjestön perustavaan kokoukseen Tottijärven työväenyhdistyksen edustajana. Samana syksynä Telkkä ja kolme muuta torpparilakon johtohahmoa saivat kuukauden vankeusrangaistukset kotirauhan rikkomisesta Laukon kartanolla pidetyn mielenosoituksen johdosta. 

Telkkä valittiin kansanedustajaksi vuonna 1908. Kaksi vuotta myöhemmin hän toimi puheenjohtajana Tampereella pidetyssä kolmannessa yleisessä torpparikokouksessa, jossa perustettiin Suomen Maanvuokraajain Liitto. Telkkä istui eduskunnassa kolme vaalikautta, kunnes putosi vuoden 1911 vaaleissa. Eduskunnan jätettyään hän osti huutokaupalla Laurila Oy:n omistaman tilan päärakennuksen Tottijärven Pajulahdesta.

### Viimeiset vuodet
Helmikuun vallankumouksen jälkeen Telkkä toimi vuosina 1917-1918 Helsingin poliisilaitoksen toimistovirkailijana. Sisällissodan aikana hän työskenteli punaisten Hämeen läänin lääninhallituksessa Hämeenlinnassa. Telkkä vangittiin sodan loppuvaiheessa, mutta hän onnistui karkaamaan Hämeenlinnan vankileiriltä. Telkkä oleskeli ilmeisesti Norjassa ja Ruotsissa ennen siirtymistään Neuvosto-Venäjälle. Venäjän sisällissodassa Telkkä taisteli Eino Rahjan johtamaan Pietarin kansainvälisen sotakoulun suomalaiskomppaniassa, joka lähetettiin Pietaria kohti hyökkäävää valkoisten panssariosastoa vastaan. Hän kaatui Pulkovon taistelussa 20. lokakuuta 1919. Telkkä julistettiin kuolleeksi vuonna 1967.

## Perhe
Nestori Telkän ensimmäinen puoliso oli Hämeenkyrössä syntynytt Fanni Mariaana Eenokintytär (1876-1911), jonka kanssa hän avioitui vuonna 1899. Pariskunnalla oli kaksi lasta. Vuonna 1913 Telkkä meni naimisiin tottijärveläisen Hilda Silverbergin (s. 1892) kanssa.

## Lähteet
Nokia E90 Communicator

**Nokia E90 Communicator** on Nokian viides ja viimeinen Communicator-malli. Se on Nokia 9500 Communicatorin seuraaja. Nokia E90 Communicator on Symbian-pohjainen (versio 9.2) älypuhelin. Malli on Nokian ensimmäinen Communicator-sarjan puhelin, joka käyttää käyttöliittymänään S60:tä, sillä aiemmin käytössä on ollut Series 80.

Verrattuna Nokia 9500 Communicatoriin puuttuu Nokia E90 Communicatorista tuki fakseille, mutta siinä on HSDPA. Parannuksena Wi-Fi-ominaisuuksiin on 802.11b:n lisäksi 802.11g. Ensimmäisissä Suomessa myyntiin tulleissa versioissa on huonosti tuettu joitakin aiemmista kommunikaattoreista tutuksi tulleita ominaisuuksia, kuten kopioi- ja liitä -toiminto kalenterin ja taulukkolaskennan osalta. 

Myös Internet-selain on joiltain osin selvästi heikennetty Series 80 -kommunikaattoreihin nähden; selaimella ei voi enää avata uusia sivuja eri välilehtiin (vaikka selain kyllä tukee useita välilehtiä, se käyttää niitä vain jos sivu on määritelty avautumaan toiseen ikkunaan) eikä enää osaa suoraan tallentaa tiedostoja; tiedostojen tallentaminen onnistuu vain joillekin tunnetuille tiedostotyypeille ohjelmalla, mihin ne laitteessa avataan.

Kauppoihin laite tuli myyntiin kesäkuussa 2007. Sen valmistus päättyi vuoden 2009 aikana.

## Tekniset tiedot
### Perusominaisuudet
*Suoritin: Texas Instruments OMAP (330 MHz)
*Keskusmuisti: 128&nbsp;Mt SDRAM
*Sisäinen muisti: 128&nbsp;Mt
*Muistikorttituki: microSD-kortti (ostopaketissa 512&nbsp;Mt, maksimikoko 4&nbsp;Gt (jopa 16 Gt muistikortit toimivat)), jonka voi vaihtaa virtaa katkaisematta
*Paino: 210 g
*Mitat: 132 × 57 × 20&nbsp;mm

#### Ulkokansi
*Alusta: S60 3rd, käytettävissä kaikki samat ohjelmat kuin sisäpuolellakin
*Näyttö: TFT-LCD (16 miljoonaa väriä, resoluutio 240 × 320 pikseliä)
*Ohjaimet: Viisisuuntainen navigointinäppäin ja numeronäppäimistö, jossa kaksi puhelinnäppäintä ja kaksi toimintonäppäintä.

#### Sisäpuoli
*Alusta: S60 3rd
*Näyttö: TFT-LCD (16 miljoonaa väriä, resoluutio 800 × 352 pikseliä)
*Ohjaimet: Yhdeksänsuuntainen navigointinäppäin ja täysmittainen QWERTY-näppäimistö kahdeksalla pikanäppäimellä.

### Kommunikaatio
*EGSM 900- ja GSM 850/1800/1900 sekä WCDMA 2100 (viisitaajuuspuhelin)
*GPRS ja EGPRS (EDGE), (53,6 / 236,8&nbsp;kbit/s)
*HSDPA (3,6&nbsp;Mbit/s)
*WLAN (IEEE 802.11b/g 54&nbsp;Mb/s)
*Bluetooth 2.0 + A2DP
*IrDA
*USB 2.0 (liitäntäkaapeli DKU-2)

## Lähteet

## Aiheesta muualla
* Käyttöohjeet 

*Nokia E90 Communicator – Tuki
*Vertailussa Puhelinvertailu.comissa
*Käyttökokemuksia Matkapuhelininfo.com -foorumilla
IPAQ

**iPAQ** on Hewlett-Packardin valmistama kämmentietokonemallisto. Nimi tulee Compaqin iPaq-tuotesarjasta, joka päätyi HP:lle yhtiöiden yhdistyttyä vuonna 2002.

Lisäksi samalla tuotemerkillä on julkaistu muun muassa MP3-soittimia.

## Lähteet

## Aiheesta muualla
* HP:n viralliset kotisivut
Salibandyn maailmanmestaruuskilpailut 2002

**Salibandyn maailmanmestaruuskilpailut 2002** olivat historian seitsemännet maailmanmestaruuskilpailut ja neljännet miesten MM-kisat. Ne pelattiin Suomessa. Mukana oli yhteensä 24 maata, jotka pelasivat kahdessa eri sarjassa. Erona edellisiin ja seuraaviin turnauksiin pelattiin sekä A-sarjassa että B-sarjassa välierien lisäksi puolivälieräottelut.
Mestaruuden vei Ruotsi, toiseksi tuli  Suomi ja kolmanneksi Sveitsi. A-sarjaan nousivat Venäjä ja Itävalta. Loppuottelu pelattiin |Hartwall Areenalla, ja sitä oli paikan päällä seuraamassa 13665 katsojaa.

## B-sarja
### Alkulohkot
#### Lohko A

#### Lohko B

#### Lohko C

#### Lohko D

### Sijoitusottelut

#### Sijat 21-24

##### Ensimmäinen vaihe

##### Ottelu sijoista 23-24

##### Ottelu sijoista 21-22

#### Sijat 17-20

##### Ensimmäinen vaihe

##### Ottelu sijoista 19-20

##### Ottelu sijoista 17-18

### Pudotuspelit

#### Puolivälierät

#### Sijat 13-16

##### Ensimmäinen vaihe

##### Ottelu sijoista 15-16

##### Ottelu sijoista 13-14

#### Välierät

#### Sijat 11-12

#### B-sarjan loppuottelu (Sijat 9-10)

**[[Venäjä]] ja [[Itävalta]] A-sarjaan.**

## A-sarja
### Alkulohkot
#### Lohko A

#### Lohko B

### Pudotuspelit

#### Puolivälierät

#### Sijat 5-8

##### Ensimmäinen vaihe

##### Ottelu sijoista 7-8

##### Ottelu sijoista 5-6

#### Välierät

#### Pronssiottelu

#### Loppuottelu

## Turnauksen tilastot

### Lopputulokset
# Ruotsi
# Suomi
# Sveitsi
# Tšekki
# Norja
# Tanska
# Latvia
# Saksa
# Venäjä
# Itävalta
# Italia
# Viro
# Puola
# Yhdysvallat
# Unkari
# Slovenia
# Australia
# Iso-Britannia
# Alankomaat
# Singapore
# Japani
# Espanja
# Belgia
# Malesia

### Turnauksen tähdistökentällinen
*  Marten Blixt
*  Henrik Qvist
*  Jari-Pekka Lehtonen
*  Jaakko Hintikka
*  Johan Andersson
*  Martin Olofsson

### Mitalistijoukkueiden pelaajat

## Aiheesta muualla
* Kisat kansainvälisen salibandyliiton sivuilla 
* Planet Floorball
* Salibandy.net
* YLE Elävä arkisto: Salibandyn MM-finaali 2002
Gashapon

**Gashapon** (, *gashapon*) tarkoittaa kolikkoautomaateista saatavia japanilaisia keräilyleluja ja -esineitä. Onomatopoeettinen nimi tulee äänestä, jonka leluautomaatti päästää: ensin väännetään kolikko sisään ("gacha") ja sitten kuuluu plop-ääni ("pon"), kun pallo tipahtaa luukusta alas. Gashapon on Bandai Companyn rekisteröimä tavaramerkki.

Japanissa leluautomaateista voi ostaa muun muassa erilaisia kännykkäkoruja, koottavia tai valmiiksi koottuja nukkeja, eläinmaskotteja ja ajoneuvojen pienoismalleja. Usein aiheina ovat mangasta, animesta tai peleistä tutut hahmot, mutta muovista valetaan myös muita pop-kulttuurin ikoneja. Suoraan automaatista ostettuna hintahaarukka on noin eurosta kolmeen. Lelut on pakattu kapseleihin, ja ostaja saa automaatista satunnaisen kapselin.

Gashapon-lelujen yksityiskohdat mallien muoteista viimeisteltyyn maalaukseen ja osien istuvuuteen on toteutettu huomattavasti paremmin kuin länsimaisissa vastineissa. Materiaali on useimmiten korkeatasoista polyvinyylikloridia.

Keräilynukkeja valmistetaan myös aikuisviihdehahmoista. Japanissa kännykkäkoruja käyttävät kaikenikäiset. Keräilijät voivat maksaa harvinaisista leluista tai koruista korkeita summia. Sarjakuva- ja lelukaupat myyvät keräilijöille valmiiksi pakattuja jokaisen mallin sisältäviä sarjoja. Näin pääsee halvemmalla kuin ostamalla leluja sokkona suoraan automaatista. Jos sarjaan kuuluu yksi tai useampi salainen malli, ne myydään yleensä erikseen.

## Lähteet

## Aiheesta muualla
* Gashapon Collector
Kuiluanalyysi

**Kuiluanalyysi** on menetelmä kuvata tyytyväisyyttä arvioitaessa palautekyselyissä esitettyjen laatukriteerien merkitystä ja onnistumista.
Kyselytutkimuksessa kysytään laatukriteerin lisäksi sen tärkeyttä. Laatukriteerin ja tärkeyden erotusta voidaan käyttää mittarina kuvaamaan sitä, miten hyvin tavoitteessa on onnistuttu. Tätä erotusta kutsutaan kuiluksi.

Yleensä kuilukuviot piirretään siten, että kuilumuuttujan rinnalle laitetaan tärkeys.

## Ohjelmistotuotanto
Ohjelmistotuotannossa kuiluanalyysin työkaluilla arvioidaan mitkä ominaisuudet tai toiminnot on vahingossa jätetty pois, mitkä on tarkoituksellisesti poistettu ja mitkä ovat vielä toteuttamatta.
Ohjelmistotuotannossa kuiluanalyysin raportteja käytetään projektin hallintaan ja kehitysprosessin parantamiseen sekä arvioimaan liiketoiminnan tehokkuutta.

## Lähteet
Maria Jungner

**Maria Susanna Jungner** (entinen **Matthes**, o.s. **Elo**, 22. elokuuta 1973 – 2. maaliskuuta 2024) oli suomalainen televisiokuuluttaja ja toimittaja. Hän työskenteli Yle TV1:n kuuluttajana vuosina 1998–2024. 

## Elämä

Maria Jungner oli viisilapsisen Elon perheen kolmanneksi vanhin. Hänen isänsä Aarre Elo oli suomalaisen tv-viihteen monitoimimies ja äitinsä Outi on työskennellyt lentoemäntänä. Jungner opiskeli steinerkoulussa ylioppilaaksi ja opiskeli myöhemmin Markkinointi-instituutissa.

Maria Jungner toimi kuuluttajana vuodesta 1998. Sittemmin hän opiskeli musiikkia, teatteria ja viestintää. Kuuluttajan työn lisäksi Jungner toimitti Ylen tv-ohjelmien taustoja esittelevää Ykköskatsomo-ohjelmaa. Jungner osallistui vuonna 2010 televisio-ohjelmaan *[[Tanssii tähtien kanssa (5. tuotantokausi)|Tanssii tähtien kanssa]]* tanssiparinaan Aleksi Seppänen. Kesäkuussa 2013 hän alkoi juontaa tunnin mittaista nimikko-ohjelmaansa radiokanava Yle Puheessa.

Jungner valittiin kunnallisvaaleissa 2008 Espoon kaupunginvaltuustoon SDP:n listalta 301 äänellä. Hänet valittiin toiselle valtuustokaudelle kunnallisvaaleissa 2012. Jungner tuki vuoden 2012 presidentinvaalissa Facebook-sivullaan avoimesti vihreiden ehdokasta Pekka Haavistoa, jolloin Yle siirsi hänet vaalien ajaksi syrjään tv-kuuluttajan tehtävistä.

Jungner kuoli äkillisesti maaliskuussa 2024. Hänet on haudattu isänsä viereen Hietaniemen hautausmaalle Helsinkiin.

## Yksityiselämä
Jungner oli aiemmin naimisissa Yleisradion silloisen toimitusjohtajan ja myöhemmin SDP:n puoluesihteerinä toimineen Mikael Jungnerin kanssa. Jungnerit menivät naimisiin joulukuussa 2007 ja jättivät erohakemuksen marraskuussa 2012. Ennen suhdettaan Mikael Jungneriin Maria Jungner oli naimisissa lapsuudenystävänsä kanssa. Pari avioitui vuonna 1999, ja heille syntyi kaksi lasta. Jungner oli kihloissa valokuvaaja Andreas Janettin kanssa vuoteen 2015 ja seurusteli myöhemmin elokuvaaja Kjell Lagerroosin kanssa.

## Lähteet

## Aiheesta muualla
* Yle Areena – Maria Jungner
Ympäristöestetiikka

**Ympäristöestetiikka** on filosofisen estetiikan ja ympäristöfilosofian osa-alue, joka tutkii erityisesti luonnon esteettistä arvottamista. Kuten muutenkin estetiikassa, kyse on jonkin kohteen arvottamisesta kauniina. Tässä tapauksessa kohteena voi olla jokin kohde, joka on luonnossa, esimerkiksi maisema. Kuitenkin myös jotakin yksittäistä luonnossa olevaa yksikköä, kuten kasvia tai eläintä voidaan arvottaa kauniina.

## Ympäristöestetiikan tutkimuksen historiaa

Luontoa on tutkittu filosofian historian aikana jo kaukaisista ajoista lähtien. Jo Platon tutki luontoa erityisesti dialogissaan *[[Timaios (dialogi)|Timaios]]*. Luonnon kauneutta on tutkittu myös jo hyvin kauan. Kuitenkin nykyistä keskustelua silmällä pitäen tärkeimmät luonnon esteettistä arvottamista kehitelleet filosofit ovat olleet 1700-luvulla Immanuel Kant (1724–1804) sekä skotlantilainen filosofi David Hume (1711–1776) ja englantilainen poliitikko, esteetikko ja filosofi Lordi Shaftesbury (1671–1713). 

Luonnon esteettisen arvottamisen kannalta tärkeitä käsitteitä ovat olleet ylevän käsite ja pyyteetön arvostelma. Pyyteettömyydellä tarkoitetaan yleisesti sitä, että esteettiseen arvostelmaan ei saisi liittyä minkäänlaista intressiä kyseistä kohdetta kohtaan, vaan arvostelman tulisi olla jollakin tavoin välitön. Tämä ajatus, joka on tuttu varsinkin Immanuel Kantilta on kuitenkin ongelmallinen. Ylevän käsite taas liittyy maisemantutkimukseen esimerkiksi vuoristoissa, aiheuttaen kunnioitusta.

## Muutamia esimerkkejä aiheeseen liittyvästä kirjallisuudesta

* Brady, Emily: *Aesthetics of the Natural Environment*, Edinburgh University Press: Edinburgh, 2003.

* Kant, Immanuel: *Kritik der Urteilskraft*. Ilmestynyt alun perin kahtena hieman erilaisena editiona vuosina 1790 ja 1793. Englanniksi *Critique of the Power of Judgment*. Edited by Guyer, Paul (translated by Guyer, Paul & Matthews, Eric), Cambridge University Press: New York, 2000. 

* Väyrynen, Kari: *Ympäristöfilosofian historia: maaäitimyytistä Marxiin*, Eurooppalaisen filosofian seura, Tampere, 2006.

## Aiheesta muualla

*
IS-IS

**IS-IS** () on sisäverkon tai autonomisen järjestelmän (, AS) sisällä toimiva Link State -reititysprotokolla (IGP). ISO suunnitteli protokollan reitittämään CLNP-liikennettä. Myöhemmin :ssä IS-IS:ään tehtiin laajennus, jonka mukaan sillä voidaan reitittää sekä IP- että CLNP-liikennettä samanaikaisesti.

Vuosien 1995 ja 1998 välillä IS-IS:n suosio kasvoi merkittävästi Yhdysvalloissa sen tukemien suurien reititysalueiden ja protokollan vakauden ansiosta. Nykyisin IS-IS on käytössä pääsääntöisesti operaattoreiden sisäverkoissa, koska se skaalautuu huomattavasti OSPF:ää tai EIGRP:tä paremmin. On arvioitu, että yhteen alueeseen perustuvan IS–IS-verkon enimmäiskoko voi olla noin 1&nbsp;000&ndash;2&nbsp;000 reititintä, kun taas OSPF:llä reititetyn verkon maksimikoko voi olla vain noin 50 reititintä . Suurimmillaan alueisiin jaettujen IS-IS-verkkojen koko on nykyisin jopa 12&nbsp;000&ndash;15&nbsp;000 reititintä. Tämän vuoksi nykyisin myös kaikkien suurten eurooppalaisten operaattorien reititys perustuu IS-IS:ään. Sekä IS-IS että OSPF käyttävät Dijkstran algoritmia.

Protokollasta on julkaistu ISO-standardi ISO/IEC 10589:2002 ja .

## Alueet

IS-IS:n yhteydessä käytetään alueita kaksitasoisen hierarkkisen topologian luomiseksi. IS-IS-reititin voi olla level-1, level-2 tai level-1/2-tason reititin. Reitittimien roolit toimivat siten, että L2-tason reitittimet muodostavat runkotopologian (kuten OSPF:n area0), joilla yhdistetään L1-tason reitittimien muodostamia ”saarekkeita” ja L1/L2-tason reitittimet toimivat näiden alueiden rajareitittiminä.

IS-IS-alueet voidaankin mieltää ennemmin jatkuvien naapurussuhteiden sarjoina kuin topologisina alueina. Level-1-tason alueet muodostuvat jatkuvista reitittimien välisistä L1-naapuruussuhteista samalla Area-ID:n arvolla, ja Level-2-tason alueet muodostuvat vastaavasti jatkuvista reitittimien välisistä L2-naapuruussuhteista. Huomattavaa on myös että IS-IS-reititittimet kuuluvat kokonaan alueeseen, joten alueiden rajat sijaitsevat linkeillä toisin kuin OSPF:n yhteydessä, jossa alueiden rajat ovat reitittimissä.

## Osoitteistus

Vaikka nykyisin IS-IS:ää käytetään pääsääntöisesti pelkästään IP-pakettien reitittämiseen, se on myös monien muiden verkkoprotokollien (kuten ATM) tavoin perinyt ISO-standardien mukaisen osoiterakenteen NET:in (Network Entity Title). NET-osoitteilla ei ole tiukasti määrättyä pituutta ja kymmenjärjestelmän sijaan merkistönä osoitteissa käytetään heksadesimaalijärjestelmää.

## Ominaisuuksia
* Hierarkkinen reititys
* Hyvin skaalautuva
* Nopea konvergenssi
* Välitön uuden tiedon levitys
* Luokattomuus

## Katso myös
* OSPF
* EIGRP
* IEEE 802.1aq - Shortest Path Bridging (SPB)

## Lähteet

## Aiheesta muualla
* 
* 
*  - Recommendations for Interoperable IP Networks using Intermediate System to Intermediate System (IS-IS)
* [ISO/IEC 10589:2002](http://standards.iso.org/ittf/PubliclyAvailableStandards/c030932_ISO_IEC_10589_2002(E).zip) (PDF-dokumentti ZIP-paketissa, vaatii lisenssiehtojen hyväksynnän)
Ville Puupponen

**Ville Puupponen** on yksi Leena Lehtolaisen Maria Kallio -kirjojen poliiseista. Maria Kallio tutustuu Puupposeen ensimmäisen kerran kirjassa *Harmin paikka*. Kuopiolaissyntyinen, pisamakasvoinen ja punahiuksinen Puupponen on tunnettu vitseistään ja herjoistaan.

Puupponen ei yleisesti ottaen ole kirjasarjassa tullut toimeen kollegansa Pertti Strömin kanssa, mutta osoittaa kuitenkin järkytystä tämän tehtyä itsemurhan kirjassa *[[Tuulen puolella]]*. 

Puupponen on myös kirjoittanut dekkarikäsikirjoituksen, jonka tämä on lähettänyt kustantamoon. Kirja on sekoitus ammatintuntemusta, savolaishuumoria ja toimintaa. Puupposen dekkarin jaospomo on punatukkainen ja pahansisuinen Karita Mallio ja päähenkilö on porkkanapäinen, kuopiolaispoika Kalle Suukkonen. Tähän mennessä Kallio on ainut, jolle Puupponen on kertonut kirjastaan.

Kirjoissa Puupponen on muihin hahmoihin verrattuna vaitelias yksityiselämästään, mutta siinä vaiheessa, kun Kallio ja Puupponen ovat työskennelleet pitkään yhdessä, Kalliolle selviää, että Puupponen seurustelee miehen kanssa.
Christine Lahti

**Christine Lahti** (s. 4. huhtikuuta 1950 Birmingham, Michigan, Yhdysvallat) on yhdysvaltalainen näyttelijä ja Oscar-palkittu ohjaaja.

Lahden isä oli toisen polven amerikansuomalainen. Hänen äitinsä vanhemmat olivat kotoisin Itävalta-Unkarista. Perhe oli luterilainen.

Christine Lahti sai Oscarin vuonna 1995 esikoisohjauksestaan lyhytelokuvassa *[[Lieberman In Love]]*. New York Film Critics Circle on palkinnut Lahden rooleistaan elokuvissa *[[Tyttö joka paiski töitä]]* (Swing Shift, 1984) ja *[[Sylvien talo]]* (Housekeeping, 1987). Hän voitti Golden Globen vuonna 1990 roolistaan tv-elokuvassa *[[Kodittomat]]* (No Place Like Home, 1989) ja vuonna 1998 tv-sarjasta *[[Chicagon lääkärit]]*, josta hän sai myös Emmy-palkinnon. Hän on lisäksi saanut Emmy- ja Golden Globe -ehdokkuuksia, muun muassa naissivuosasta minisarjassa *[[Miehitetty Amerikka]]* (1987) ja naispääosasta elokuvassa *[[Elämänä pakotie]]* (1988). High Halls -elokuvafestivaali myönsi Lahdelle Susan B. Anthonyn Failure Is Impossible -tunnustuksen vuonna 2005.

## Lähteet

## Aiheesta muualla
*
Ensimmäinen murhani

**Ensimmäinen murhani** on vuonna 1993 ilmestynyt Leena Lehtolaisen ensimmäinen rikosromaani ja Maria Kallio -dekkari.

## Juoni

Romaanin päähenkilö on Helsingin poliisilaitoksen rikososaston väkivaltatoimistossa sijaisena toimiva poliisi Maria Kallio. Hän selvittää henkirikosta, joka paljastuu hänen ensimmäiseksi murhatutkinnakseen. Aiemmat hänen tutkimansa henkirikostapaukset olivat lähes aina alkoholiin liittyneitä tappoja.

Kirjan uhri on opiskelijakuorossa laulanut charmikas naistenmies Jukka Peltonen. Hän on sotkeutunut huumekauppaan, prostituutioon sekä laittoman viinan levitykseen, mikä osoittautuu myöhemmin murhan motiiviksi.

Pääepäillyt koostuvat lähinnä muista kuorolaisista. Heihin kuuluu muun muassa Antti Sarkela, jonka kanssa Kallio myöhemmin menee naimisiin ja saa lapsia. Murhaaja osoittautuikin lopulta kuoron jäseneksi. Hän oli Peltosen harjoittamaan huumekauppaan sotkeutunut nuori nainen nimeltään Tuulia. Tuulia oli ottanut Peltosen hengiltä petoksen johdosta. Peltonen oli uskotellut tytölle, että tämä oli salakuljettanut hasista, mutta lopulta paljastui, että kyse oli ollut paljon laajemmasta kansainvälisestä kokaiinibisneksestä.

Tuulia alkaa kotonaan käyttäytyä uhkaavasti, kun Maria kertoo tietävänsä, että Tuulia on murhannut Jukan. Kallion esimies, alkoholisoitunut Kalevi Kinnunen ampuu Tuuliaa olkapäähän. Tuulia päätyy sairaalaan ja jää henkiin. Epäselväksi kuitenkin jää, onko tämä oikeustoimikelpoinen.

## Lähteet
Brandon DiCamillo

**Brandon Ralph DiCamillo** (s. 15. marraskuuta 1976 West Chester, Pennsylvania, Yhdysvallat) on CKY-yhtyeen perustajajäsen ja esiintynyt elokuvissa *Jackass* ja *Viva La Bam*. DiCamillo on tunnettu ”freestyle” rapistaan, (esimerkiksi ”Chinese Freestyle” CKY2:sta). Hän näytteli Falconea ja useita muita hahmoja elokuvassa *Haggard: The Movie*, jonka hän on myös käsikirjoittanut. Hänen lempinimiään ovat Dico, Deek, D-cup ja Bran. DiCamillo on kehittänyt ”Ostoskärry”-stuntit Jackassissa ja CKY elokuvissa.

## Aiheesta muualla
*http://www.tv.com/brandon-dicamillo/person/100495/summary.html
Mötley Crüe (albumi)

**Mötley Crüe** on yhdysvaltalaisen rock-yhtye Mötley Crüen kuudes studioalbumi. Se julkaistiin maaliskuussa 1994. Levy on yhtyeen ainoa jolla laulaa Vince Neilin sijaan toinen laulaja, tämän tilalle tullut John Corabi. Levystä julkaistiin remasteroitu versio Mötley Recordsin kautta vuonna 1999. Kappaleet ”Hooligan’s Holiday”, ”Misunderstood” ja ”Smoke the Sky” julkaistiin singleinä. Albumi toi yhtyeelle kultalevyn Yhdysvalloissa toukokuussa 1994.

Albumi nousi Suomen virallisen listan sijalle 15. Se pysyi siellä viiden viikon ajan.

## Kappaleet

## Arvostelut
* AllMusic: 
* Chicago Tribune: 
* Entertainment Weekly: B
* Rolling Stone: 

## Kokoonpano
* John Corabi – laulu 
* Nikki Sixx – basso
* Mick Mars – kitara
* Tommy Lee – rummut

## Lähteet
* http://www.starpulse.com/Music/Motley_Crue/ 

### Viitteet

## Aiheesta muualla
* 
*
Nokia E61

**Nokia E61** on Nokian lokakuussa 2005 julkaisema matkapuhelin, joka on tullut vähittäismyyntiin vuoden 2006 alkupuolella. 12. helmikuuta 2007 Nokia julkaisi Barcelonassa mallista jatkokehitetyn version, Nokia E61i:n.

Puhelimen käyttöjärjestelmänä on Symbian OS 9.1 ja sovellusalustana/käyttöliittymänä S60 3rd Edition.

Puhelin kuuluu Nokian E-sarjaan

## Lähteet

## Aiheesta muualla

* Käyttöohjeet 
* Nokia E61 - Tuki
Posti- ja logistiikka-alan unioni

**Posti- ja logistiikka-alan unioni** (PAU) on suomalainen yli 30 000 toimihenkilön ja työntekijän ammattiliitto. Valtaosa liiton jäsenistä työskentelee postialalla (Posti Groupissa) ja sitä lähellä olevilla aloilla, kuten viestinvälitys- ja logistiikka-aloilla, rahankäsittelypalvelut-alalla ja vastaavilla toimintakentillä. Liitolla on 73 jäsenosastoa. Jäsenistä naisia on 51 % ja miehiä 49 %.

PAU perustettiin 1. kesäkuuta 2005, kun Postiliitto ja Postin Toimihenkilöliitto yhdistyivät uudeksi järjestöksi.

PAU on SAK:n ja Kuljetusalan Ammattiliittojen Federationin (KAF) sekä Union Network Internationalin (UNI) ja Pohjoismaisen postiunionin (NPU) jäsenliitto.

Liiton jäsenlehti on nimeltään Reitti.

## Puheenjohtajat
* Esa Vilkuna (2001–2014)
* Heidi Nieminen (2014–)

## Lähteet

## Aiheesta muualla
*PAU:n kotisivut
Harmin paikka

**Harmin paikka** on Leena Lehtolaisen rikosromaani, joka julkaistiin vuonna 1994. Se on Maria Kallio -sarjan toinen osa. Kirjan on kustantanut Tammi.

## Juoni

Maria Kallio on siirtynyt Helsingin rikospoliisista lakiasiaintoimiston palvelukseen Tapiolassa, jossa hän myös asuu Antti Sarkelan kanssa tämän vanhempien asunnossa. Poliisin työ ei hänelle enää kuulu, mutta kun uusi tuttava Armi Mäenpää, lempinimeltään Harmi, löytyy kotoaan kuristettuna, Maria ryhtyy epävirallisiin tutkimuksiin. 

Poliisi pidättää Armin miesystävän Kimmon ja tapaus leimataan seksuaalimurhaksi. Marian opiskelutoveri poliisikoulussa ja arkkivihollinen Pertti Ström on varma Kimmon syyllisyydestä, mutta Maria ryhtyy tämän asianajajaksi ja tekee tutkimuksia omin päin. Kaikki ei ole sitä miltä näyttää, kuten Maria saa todeta sotkeutuessaan tapiolalaisten porvarisperheiden elämään sekä sadomasokistien bileisiin. Tunkeutuessaan yhä syvemmälle juttuun Maria alkaa epäillä, ettei Kimmon siskon Sannan itsemurhaksi todettu hukkuminen ollut miltä näytti. Maria epäilee myös pomoaan, Erkki "Eki" Hentosta, luettuaan Sannan Sylvia Plathia käsittelevän gradun reunasta merkinnän tästä ja salaperäisestä "E":stä, jonka Maria kuvittelee viittaavan Ekiin. 

Lopulta Maria saa yhdistettyä palaset, ja epäilykset kohdistuvat gynekologi Erik Hellströmiin. Saatuaan tietää Marian saaneen selville, että hän on sekä Armin että Sannan murhaaja, Hellström uhkaa Marian henkeä. Lopulta hän kuitenkin lähtee pakoon ja hurjastellessaan menettää autonsa hallinnan. Hän ajaa yli 150 km:n tuntinopeudella metsään, jossa osuu kallioon. Hellström menehtyy, Kimmo vapautetaan syytteistä ja tämän maine puhdistetaan.

## Lähteet
* http://www.leenalehtolainen.net/harmin_paikka.htm
W.A.S.P. (albumi)

**W.A.S.P.** on W.A.S.P. -yhtyeen esikoisalbumi, joka julkaistiin syyskuussa 1984. Levy ilmestyi remasteroituna vuonna 1997.

Albumi nousi Suomen virallisen listan sijalle 6.

## Kappaleet
### Alkuperäinen julkaisu

### 1997 CD (uudelleenjulkaisu)

## Kokoonpano
* Blackie Lawless – laulu, basso
* Chris Holmes – kitara
* Randy Piper – kitara
* Tony Richards – rummut

## Arvostelut
* Allmusic: 
* Metal Crypt: 
* Metalliluola: 10/10

## Lähteet

## Aiheesta muualla
* 
*
Hannu Ansas

**Hannu Juhani Ansas** (24. marraskuuta 1945 Marttila – 22. syyskuuta 2012 Turku) oli suomalainen jääkiekkovaikuttaja.

Ansas toimi TPS:n taustajoukoissa vuodesta 1975 lähtien. Hän oli ollut ensin TPS ry:n hallituksen puheenjohtajana ja jäsenenä ja yhtiöittämisen jälkeen HC TPS Turku oy:n hallituksen puheenjohtajana. Lisäksi Ansas toimi Jääkiekon SM-liiga oy:n hallituksen jäsenenä ja jääkiekon MM-kisojen järjestelytoimikunnassa.

Ansas oli merkittävässä asemassa Turkuhallin saamisessa Turkuun. Hän vaikutti suuresti kunnallispoliitikkona Turussa halliprojektin aloittamisessa, mitä vaikeutti osaltaan myös aivan hankkeen loppuvaiheessa Suomeen iskenyt kova lama.

Ansas aateloitiin vuonna 2005 Suomen Jääkiekkoleijonaksi numerolla 170.

## Lähteet
*
*Ansaksen tiedot Jääkiekkomuseon sivulla

### Viitteet
Ceres (jumalatar)

**Ceres** oli roomalaisessa mytologiassa viljan- ja kasvillisuuden jumalatar, jolla oli myös yhteyksiä tuonpuoleiseen. Hänen nimensä on todennäköisesti johdettu "kasvamista" tarkoittavasta juuresta *cer- (vrt. lat. *crescere* "kasvaa" ja *creare* "luoda"). Ceres oli myös äitijumalatar, ja jumalatar on saanut paljon vaikutteita varheisempien kulttuurien edeltäjiltään, kuten Inannalta, Ištarilta, Artemiilta, Kybeleltä ja Demeteriltä. Cerestä palvottiin Thesmophoria- ja Cerealia-juhlien aikaan pyhäköissä ympäri Rooman valtakuntaa.

Ceres samaistettiin jo varhain kreikkalaisen mytologian Demeteriin. Niinpä hän omaksui myös Demeterin perhesuhteet, joiden mukaisesti hänestä tuli Saturnuksen ja Opsin tytär, Juppiterin sisar ja rakastettu, sekä Junon, Vestan, Neptunuksen ja Pluton sisko. Ceres oli myös Proserpinan äiti.

Cerestä juhlittiin 19. huhtikuuta Ambarvalia-juhlassa, jossa vainiot puhdistettiin ja siunattiin juhlakulkueilla sekä uhreilla ja uhrattava eläin vietiin kulkueessa peltojen ympäri. Seremonian aikana seksuaalinen kanssakäyminen oli kielletty.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
John Paul Jones (sotilas)

**John Paul Jones** (oik. **John Paul**, 6. heinäkuuta 1747 &ndash; 18. heinäkuuta 1792) oli Yhdysvaltain vapaussodan ensimmäinen tunnettu merisankari. 

John Paul Jones syntyi vuonna 1747 Arbiglandin kartanossa Etelä-Skotlannin rannikolla. John Paulin isä oli puutarhuri Arbiglandissa ja hänen äitinsä oli MacDuff-klaanin jäsen. John Paul otti käyttöön nimen John Jones, kun hän pakeni veljensä kotiin Fredericksburgiin, Virginiaan vuonna 1773 väistääkseen pyövelin Tobagossa, kun häntä oli syytetty hänen komennossaan olleen merimiehen murhasta.  Näin hän alkoi käyttää nimeä John Paul Jones, kuten hänen veljensä oli hänelle ehdottanut Amerikan vallankumouksen alussa.

John Paul Jones nimitettiin Yhdysvaltojen vapaussodan alussa siirtokuntien Euroopan-laivaston komentajaksi väliaikaisen kommodorin arvoisena.  Hän sai vakituisen kommodorin arvon voitettuaan fregatillaan *[[Bonhomme Richard]]in* huomattavasti voimakkaamman Kuninkaallisen laivaston fregatin *[[HMS Serapis]]in* Flamborough Headin taistelussa. Näin John Paul Jonesista tuli ensimmäinen oikea yhdysvaltalainen merisankari ja arvostettu taistelukomentaja. Hän palveli myöhemmin Venäjän keisarikunnan laivastossa amiraalina. Jones ei ollut läheskään yhtä taitava poliitikkona kuin merisotilaana ollessaan laivaston komentajana aikakaudella, jolloin politiikka määräsi kannatuksen, tuen ja yleisen menestyksen taistelujen välillä.

Hänet oli alun perin haudattu Pariisiin, vietettyään viimeiset vuotensa ulkomailla, mutta lopulta vuonna 1913 hänen jäännöksensä sijoitettiin sarkofagiin Yhdysvaltojen Laivastoakatemian kappelin kryptaan Marylandin Annapolisiin, seremoniallisin menoin jotka tekivät kunniaa "amerikkalaisen laivaston isäksikin" () nimitetylle komentajalle.

## Lähteet
Alkuperä

**Alkuperä** on 26. lokakuuta 2006 julkaistu Lordi-aiheinen sarjakuva-albumi. Sarjakuvan tekoon ovat osallistuneet Tomi "Mr. Lordi" Putaansuu, Petri Hiltunen ja Mattipekka Ratia ja sen on kustantanut Arktinen Banaani.

Sarjakuva-albumi on järjestyksessään ensimmäinen "virallinen" Lordin sarjakuva-albumi ja se kertoo jokaisen Lordissa vaikuttavan hirviön syntytarinan sarjakuvan muodossa. 

## Aiheesta muualla

* Arktisen Banaanin esittely sarjakuva-albumista 
* Juho Salo: Lordin oma sarjakuva-albumi!  Kvaak.fi 4.12.2006.
* Tatu Junni: Lordi-sarjakuvat Alkuperä ja Verenjano . Plaza.fi 8.5.2007.
Hiidenlahti

**Hiidenlahti** on Tuusniemen kunnan länsiosassa sijaitseva kylä, melko lähellä Kuopion Riistavettä. Hiidenlahteen on Riistavedeltä 9&nbsp;km ja Tuusniemeltä 23&nbsp;km. Pääasiallinen toimeentulo on maanviljely, ja kesäaikaan lukuisat mökkeilijät viettävät aikaansa vesistöllisessä ympäristössä.

Tuusjärvi-Hiidenlahden kyläyhdistys osallistuu Tuusniemen kyläyhdistysten yhteisjärjestön toimintaan.

## Lähteet